**Jautājumi un atbildes par iepirkumu**

**“Ļoti sēklu ūdeņu pārmeklēšanas operāciju militārais kajaks”**

**ID Nr. AMNBSNP1. RNC2018/052**

**Jautājums:**

Nolikuma 2.pielikumā - TEHNISKĀ SPECIFIKĀCIJA, ir minēts "Rāmis sastāv no ne vairāk kā 15 komponentēm".

Apzinot visus lielākos militārā tipa kajaku ražotājus, ir skaidrs, ka neviens no tiem šādu prasību nevar izpildīt. Cik būtisks ir šis punkts un kāds ir tā pamatojums? Vai specifikācijā varētu būt kļūda?

**Atbilde:**

Visas tehniskās specifikācijas prasības ir izstrādātas balstoties uz gala lietotāja vajadzībām. Gala lietotājam, uzdevumu izpildes specifikas un apstākļu dēļ, ir kritiski būtiski, lai izstrādājums sastāvētu no pēc iespējas mazāk komponentēm. Minētā prasība nosaka, ka rāmis sastāv no ne vairāk kā 15 daļām, līdz ar ko pretendentiem ir iespējas piedāvāt tehniskai specifikācijai atbilstošu izstrādājumu, kura rāmis sastāv arī no skaitliski mazāk daļām Tehniskajā specifikācijā.

Papildus informēju, ka tirgus izpētes rezultātā noskaidrots, ka ir ražotāji, kuri var nodrošināt šo prasību un piedāvāt kajaku, kura rāmis sastāv no 15 komponentēm un mazāk.